### Beslutning

For punkt 1 stemte A, B, C, F, O, V, Ø og Kalundborg-listen.

Ingen stemte imod.

Frit Borgerligt Fællesskab undlod at stemme.

Indstillingspunkt 1 godkendt.

Øvrige indstillingspunkter godkendt.

Afbud: Else Berg (Stedfortræder: Ritt Lund), Bob Brandt

### Sagsfremstilling

## Resume og sagens baggrund

Den 18. september (pkt. 4) havde Kommunalbestyrelsen 1. behandling af budget 2025 og vedtog at oversende budgetforslaget til 2. behandling. Der er herefter indkommet 2 ændringsforslag.

Jævnfør Styrelsesloven skal budgetforslag for det kommende regnskabsår samt budgetoverslag for de følgende tre år undergives to behandlinger i Kommunalbestyrelsen, som skal vedtages senest den 15. oktober. I forbindelse med vedtagelsen af budgettet skal der tages stilling til valg af enten statsgaranteret udskrivningsgrundlag eller selvbudgettering samt skatteprocent og grundskyldspromille.

## Indstillinger

Direktøren indstiller, at:

1. Der tages stilling til det indkomne ændringsforslag, som grundlag for budget 2025 samt budgetoverslag for 2026-2028 for drift, anlæg og finansiering.
2. Administrationens ændringsforslag vedtages.
3. Bevillingsniveauet fastsættes uændret på udvalgsniveau.
4. Der tages stilling til om det statsgaranterede eller det selvbudgetterede udskrivningsgrundlag vedtages som grundlag for skatter, tilskud og udligning.

## Behandling

Direktionen, Økonomiudvalget, Kommunalbestyrelsen.

## Sagsfremstilling

Den 18. september (pkt. 4) havde Kommunalbestyrelsen 1. behandling af budget 2025 og vedtog at oversende budgetforslaget til 2. behandling.

Der er indkommet følgende ændringsforslag til det budgetforslag, der oversendtes fra 1. behandlingen:

* Ændringsforslag i en fælles budgetaftale mellem Socialdemokratiet, Radikale Venstre, Konservative, Socialistisk Folkeparti, Dansk Folkeparti, Venstre, Enhedslisten og Kalundborg-listen.
* Ændringsforslag fra administrationen af mere teknisk karakter

Kommunalbestyrelsen skal ved budgetvedtagelsen træffe beslutning om bevillingsniveauet i budget 2025. Det foreslås, at bevillingsniveauet fortsat er på udvalgsniveau. Det indebærer, at der på driftsområdet vil være i alt 7 nettobevillinger. På anlægsområdet foreslås bevillingsniveauet at være én bevilling pr. projekt/pulje.

Anlægsbevilling gives først, når et projekt igangsættes.

Der er i forslaget til 1. behandling forudsat, at det statsgaranterede udskrivningsgrundlag lægges til grund for budgettering af skatter og udligning. Kommunalbestyrelsen skal ved 2. behandlingen træffe endelig beslutning herom.

## Økonomiske konsekvenser

Afhænger af den konkrete beslutning.

### Sagens forløb

30/09/2024 Direktionen
Anbefales.
02/10/2024 Økonomiudvalget

Ad. 1: Oversendes til kommunalbestyrelsens 2. behandling.

Bob Brandt (Frit Borgerligt Fællesskab) tager forbehold.

Ad. 2: Anbefales.

Ad. 3: Anbefales.

Ad. 4: Anbefales at der vælges selvbudgettering med et udskrivningsgrundlag for personskat på 10.154,1 mio. kr. og et indbyggertal på 48.208.

Det anbefales endvidere, at borgmesteren bemyndiges til at forhøje indmeldingen på servicerammen med 20,0 mio. kr. i den koordinerede budgetlægning.

Afbud: Minna Nissen